Luçian Borzon
Luçian Borzon (Zena 1590 - 1645), pittô e incizô zeneize.
Frontispiççio do Borzon pe-i encommi a-o duxe Zorzo Çentrion (Pavon, 1622)
Dæti personâli
Mòrte: Zena, 1645
Biografia[modìfica | modìfica wikitèsto]
Figgio de Scilvestro e Vionica Bertolotta, o fu inandiao da-a famiggia a-i studdi lettiai ch'o l'abandonò in favô da pittua, influençao da-a so frequentaçion do barba pittô, Feipo Bertolotto.
Graççie a l'interesse de l'Alberigo I Cybbo-Maaspiña, prinçipe de Massa, o l'intrò a-a scœua do Çezao Corte. O conobbe o Giancarlo Doia, pe-o quæ o realizzò varrie œuvie e ch'o seguì, in gio a-o 1614 a Milan comme consulente d'arte. Inta çittæ meneghiña o Borzon o vègne a contatto con l'arte lombarda do Seiçento e o riçevette numioze commiscioin.
Tornao a Zena, o l'arvì buttega pe conto so, specializzandose into ritræto, de formato grande e picin.
O fu amigo do Benardo Castello e do Gabriælo Ciabrea.
Doî so sunetti in lengoa zeneize (Se Ballin piggia in man ro sigorello e L'anno chi ne pareiva unna trattuga) fun pubricæ inte l'arecugeita do Cavallo do 1636, da quæ o decorò ascì o frontispiççio.
Spozaose co-a nessa do meistro de muxica Giœumo Moælo, o l'ebbe trei figgi, tutti trei pittoî: Françesco, Giambatista e Carlo. Tra i so allevi, otr'a-i figgi, en da mençunâ Giambatista Monte, Gioachin Axao, Scilvestro Gexa e o Baciccia Gaolo.
O moì cazendo da 'na scaa dementre ch'o l'ea aprœuv'a finî o "Prezeppio", conservao inta capella da Madonna di Angei da baxillica da Santiscima Nonçiâ do Vastao in Zena.
Coixitæ[modìfica | modìfica wikitèsto]
Tant'a doveiva ese a nominata do Borzon a-i so tempi, che (à giudicâ da 'na compoxiçion bernesca de l'eppoca[1]) quandœ-un o l'ea becco se ghe diva ch'o g'aiva de cornixe in testa che manco in quaddro do Borzon.
Galeria[modìfica | modìfica wikitèsto]
O Batæximo de Criste, Palaççio Gianco
Notte[modìfica | modìfica wikitèsto]
Conligamenti esterni[modìfica | modìfica wikitèsto]
- Wikivivàgna a contêgne una pàgina dedicâ a Luçian Borzon
- Wikimedia Commons a contêgne di inmàgine ò di âtri files in sce Luçian Borzon
lij_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn lij_Latn lij_Latn lij_Latn srd_Latn lij_Latn srd_Latn lij_Latn srd_Latn srd_Latn lij_Latn lij_Latn